text: Her er de blå flag hejst i Syd- og Sønderjylland
  16 juli 2017 kl. 12.51
  Sommer er lig med en tur på stranden, og det skulle gerne blive en god oplevelse. Her har vi samlet de steder, hvor der er blå flag i Syd- og Sønderjylland.
  51 steder i Syd- og Sønderjylland er det blå flag blevet hejst i denne strandsæson. 
  Det blå flag er med til at sikre, at strandhungrende folk får en god oplevelse, når turen går mod kysten. Ordningen er til for at passe godt på de danske havne- og kystmiljøer.
  Flaget bliver tildelt strande, hvor der bliver gjort en ekstra indsats for miljøet eller for at højne standarden ved havn og strand. 
  Kriterierne for tildelingen af det blå flag er: Høj miljøindsats og vandkvalitet, klar og tydelig miljøinformation samt at der er fokuseret på drift og sikkerhed, og at der er gode udenomsfaciliteter. I løbet af sæsonen får strandene besøg af en Blå Flag-konsulent, som kontrollerer, at kriterierne bliver overholdt. Der skal ansøges om blå flag hvert år. 
  Herunder finder du en oversigt over Blå Flag-strande i Syd- og Sønderjylland. Informationerne er hentet fra blåflag.dk. Vær opmærksom på, at der kan forekomme ændringer.
  
  